cyanic-selkie/wikianc huggingface dataset:
Ivar Kreuger
Finansielle problemer
I perioden 1925-1930 organiserte Kreuger store lån fra USA til ulike europeiske land, noe som bidro til gjenreisningen etter krigen, og bare to dager etter «svarte torsdag» signerte han en låneavtale med Tyskland. Han holdt skjult at også han hadde fått alvorlige problemer etter krakket i 1929, og president Herbert Hoover mottok ham jevnlig i Det hvite hus for å diskutere datidens finanskrise. I 1931 skaffet han seg positiv omtale ved å betale 150.000 dollar mer i skatt enn han var ilagt. Boston-selskapet Lee, Higginson & Co hadde imidlertid fattet mistanke og sendte kundeansvarlig Donald Durant til Stockholm for å undersøke. Kreuger arrangerte et ball dit det kom kjentfolk og diplomater, men siden viste det seg at mange hadde vært innleid for anledningen. En av de ledende direktørene i International Match, Percy Rockefeller, kom for å se selv. Under samtalen på Kreugers kontor ble Kreuger oppringt av Stanley Baldwin, Stalin og Henri Poincaré. Rockefeller ble imponert og sa etterpå til kollegene: «Vi er heldige som er assosiert med Ivar Kreuger.» Først senere ble det avslørt at Kreuger hadde snakket inn i en taus telefon. Han forfalsket italienske obligasjoner for 143 millioner dollar, en svindel så skjødesløst utført at den samme signaturen (til finansdirektør Giovanni Boselli) var skrevet med forskjellig skrift. Kreuger lånte også flere ganger på samme underliggende papir, eller han gav en banksjef en bunke sedler og bad om kvittering på et beløp. Når ettertellingen viste at beløpet var langt lavere, ville Kreuger unnskylde seg og ta imot ny kvittering, men i mellomtiden hadde han allerede gjort bruk av den første til å skaffe seg fornyet tillit.
Slutten
Kreugerkonsernet havnet på grunn av disse og andre samvirkende faktorer i en vanskelig økonomisk krise som hadde bakgrunn i det tidligere sammenbruddet på det amerikanske aksjemarkedet i oktober 1929. Kursen på Kreuger & Tolls deltagerobligasjoner falt på New York-børsen fra sin høyeste notering i mars 1929 på over 46 dollar til 4,5 dollar mot slutten av 1931. Den lave aksjekursen gjorde det umulig å utstede nye aksjer, og den utenlandske kapitaltilførselen opphørte. Da de utenlandske bankene høsten 1931 begynte å si opp Kreuger & Tolls lån, ble selskapets likviditetskrise akutt, og i begynnelsen av 1932 ble Kreuger tvunget til å forsøke å motvirke ytterligere baisse-spekulasjoner på aksjemarkedene gjennom støttekjøp av egne aksjer i selskapet.
Etterhvert ville det ha blitt umulig å dekke over hva som foregikk. Kreuger eide en større aksjepost i L.M. Ericsson, et ledende firma innen telefonutstyr. ITT ønsket først å kjøpe posten for 11 millioner dollar, men trakk seg. Det ble slutten for Kreuger, som fikk et lite slag og deretter valgte å skyte seg. En gjennomgang ved Price Waterhouse viste at både Kreuger & Toll og International Match var konkurs. Kravene mot dødsboet var til slutt på over en milliard dollar. Dette var mer enn Sveriges samlede statsgjeld. Selvmordsraten i Sverige gikk opp, og statsministeren måtte trekke seg.
Ivar Kreugers død
Ivar Kreuger ble funnet død 12. mars 1932 i sin leilighet i 5 Avenue Victor Emanuel III (nå Avenue Franklin D. Roosevelt) i Paris. De som først kom inn i leiligheten og kunne konstatere fakta, var Karin Bøckman (Kreugers sekretær) og Krister Littorin, visepresident for Kreuger & Toll, som deretter ringte politiet. Omstendighetene rundt hans død har ikke blitt fullt ut forstått, hovedsakelig på grunn av mangler i det franske politiets etterforskning inne i leiligheten. Ved siden av liket lå det en 9 mm automatpistol. Politiet konkluderte, sammen med en kompetent lege, med at Kreuger hadde begått selvmord en gang mellom klokken 10.45 og 12.10 den 12. mars, mens hans franske hushjelp, Mademoiselle Barrault, var ute og handlet. På pulten lå en tykk konvolutt adressert til Krister Littorin med tre forskjellige konvolutter inni, én adressert til Littorin, og de to andre til Ivar Kreugers søster Britta og til Sune Scheele. Brevet til Littorin, som av uklare grunner var skrevet på engelsk, selv om han var Kreugers nærmeste svenske ansatte, lød slik:
8. etappe av Giro d’Italia 2019
8. etappe av Giro d'Italia 2019 gikk fra Tortoreto til Pesaro 18. mai 2019.
Caleb Ewan vant etappen.
Slaget om Buqqar-høyderyggen
Slaget om Buqqar-høyderyggen fant sted den 27. oktober 1917 da et infanteriregiment og kavaleri fra Yildirim Army Group angrep 8. beredne brigade fra det egyptiske ekspedisjonskorps (EEF) i en av de siste dagene i stillingskrigen i Sør-Palestina under kampene i Sinai og Palestina i første verdenskrig.
Den øverstkommanderende for Yildirim Army Group gav ordre til en storstilt rekognosering med en styrke som langt overgikk den beredne britiske brigade, som holdt forpostlinjen. Tross et stort antall tap foretok en gruppe en liten tilbaketrekning for å holde stand inntil det kom forsterkninger og angriperne trakk seg dermed tilbake. Likevel ble en annen gruppe angrepet og nedkjempet.
Fire dager senere innledet to infanteri og to beredne divisjoner ekspedisjonsstyrkens offensiv i det sørlige Palestina med slaget om Beersheba den 31. oktober 1917.
Conception
Bandet ble etablert i 1989 av gitarist Tore Østby, vokalist Dag Østby, trommeslager Werner Skogli og bassist Freddy Samsonstuen. I 1990 ble Werner Skogli erstattet av Arve Heimdal, mens Ingar Amlien erstattet Freddy Samsonstuen. I 1991 sluttet Dag Østby, og etter å ha hørt flere vokalister bestemte bandet å ta med Roy Khan.
Debutalbumet ble gitt ut på eget selskap; CSF Records, mens oppfølgeralbumet ble utgitt på Noise Records i 1993. Etter to musikkalbum til ble bandet oppløst i 1998.
Bandet hadde en kort gjenforenening i 2005, og de spilte på den amerikanske progressiv metal-festivalen ProgPower USA samme år. Etter så et langt opphold ga bandet ut EP-en My Dark Symphony i 2018. Conception er nå gjenforent og spiller sin første stadionkonsert på mange år på Tons of Rock i Oslo 28.6.2019
Medlemmer
Nåværende
Tidligere medlemmer
Gary di Silvestri
Gary di Silvestri (født 3. februar 1967) er en amerikansk langrennsløper. Han representerte Dominica under Vinter-OL 2014 i Sotsji, der han ikke fullførte noen renn.
Min venn, Pierrot
Handling
Ferdinand Griffon er ulykkelig gift, og han har nylig blitt sparket fra jobben for et TV-selskap. Han bestemmer seg for å reise sin vei, sammen med sin tidligere kjæreste Marianne Renoir. Han forlater sin kone og barn, og tidligere livsstil. Men Ferdinand oppdager en død person i Mariannes leilighet, og finner ut at Marianne blir forfulgt av politiet og Organisation de l'armée secrète.
De forsøker å reise fra Paris til Middelhavet. Men lever alltid på flukt, forfulgt av politiet og OAS. En dverg, som er en av gangsterne, kidnapper Marianne. Hun dreper ham med en saks, og stikker av. Marianne ønsker heller å være sammen med sin ekte kjæreste, Fred, i steden for å være sammen med Ferdinand lenger.
Melissa Rippon
Melissa Rippon (født 20. januar 1981) er en australsk vannpolospiller. Hun representerte landet sitt under Sommer-OL 2012 i London, der hun tok bronse med det australske landslaget.
Vallonsk Brabant
Vallonsk Brabant er en provins i Vallonia og Belgia. Den grenser til de belgiske provinsene Flamsk Brabant, Liège, Namur og Hainaut. Provinshovedstaden heter Wavre. Arealet er 1093 km² og er delt inn i ett administrativt distrikt med 27 kommuner.
Nivelles-distriktet:
Hjemmebrygging
Hjemmebrygging er brygging av eget øl eller egen vin på hobbybasis.
Innledning
Brygging av eget øl er en urgammel tradisjon i Norge som strekker seg tilbake til førhistorisk tid. Bøndene i Norge brygget såkalt maltøl av eget korn helt fram til moderne tid, og mange steder på bygdene i Norge brygges det fortsatt tradisjonsøl etter gamle metoder og med gamle ingredienser. De siste tiårene har moderne hjemmebrygging etter utenlandsk forbilde blitt veldig populært i Norge, og delvis fortrengt de gamle tradisjonene.
Restriksjoner
Siden 1999, da Ølloven av 1912 ble opphevet, har det i Norge vært lov å tilvirke øl til eget bruk uten å måtte lage maltet selv. Så lenge det ikke er noen penger eller kommersiell handel involvert har man også lov til å gi bort så mye man vil. For å kunne selge ølet, i egen virksomhet, må man søke kommunen om tillatelse, og da må man på forhånd ha salgs- og/eller skjenkeløyve. For å kunne levere til salg i butikker og restauranter behøver man statlig bevilling. For å få innvilget søknad om bevilling kreves bl.a. sikkerhet for oppfyllelse av krav på alkoholavgift, at varelageret er tilfredsstillende sikret og at bevillingshaver ikke driver annen virksomhet som er uforenlig med tilvirkning av alkoholholdig drikk.
Ingredienser i øl
De vanligste ingrediensene i øl er maltet (delvis spiret) bygg, humle, gjær og vann.
Lagring
Mange hjemmebryggere foretrekker å lagre ølet sitt på fat når det modnes, noe som gjør det mye lettere å tappe seg et glass uten å åpne en hel flaske. Et vanlig fat å lagre på er Corneliusfat, som vanligvis rommer 19 liter.
Ellers er det også mange som lagrer på både vanlige ølflasker, 1 liters og 1,5 liters flasker.
Konkurranser
Norbrygg (Norsk Hjemmebryggerforening) arrangerer NM i ølbrygging hvert år, i tillegg til en egen konkurranse for juleøl. De beste tre brygg i NM i hjemmebrygging deltar vanligvis i Skandinavisk Mesterskap i hjemmebrygging i Danmark påfølgende måned, hvor de konkurrerer med innsendt øl fra Sverige og Danmark.
Samiske geografiske navn i Overhalla
Samiske geografiske navn i Overhalla (knr 5047) angir stedsnavn i Overhalla kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Overhalla kommune.
Hjemmebrygging
Eksterne lenker
Norbrygg Norsk hjemmebryggerforening med mange artikler og aktivt forum
Sophie Smith
Sophie Smith (født 26. februar 1986) er en australsk vannpolospiller. Hun representerte landet sitt under Sommer-OL 2012 i London, der hun tok bronse med det australske landslaget.
Jan Antolec
Jan Antolec (født 3. mai 1990) er en polsk langrennsløper. Han representerte landet sitt under Vinter-OL 2014 i Sotsji, der han ble nummer 15 på stafetten.
Orknøyenes bispedømme
Orknøyenes bispedømme var setet til biskopene av Orknøyene, opprinnelig underlagt Nidaros erkebispedømme i middelalderen, og et av tretten bispeseter innenfor området til dagens moderne Skottland. Det omfattet både Orknøyene og Shetland. For bortimot hele siden historie var setet basert i St. Magnuskatedralen i Kirkwall, opprettet av biskop Vilhelm den gamle.
Bispedømmet synes først ha vært en underbiskop av erkebiskopen av York, men periodevis underlagt kontrollen til erkebiskopen av Hamburg-Bremen inntil Nidaros erkebispedømme ble opprettet i 1152, og det geistlige Orknøyene kom inn under hjemlandet Norge. Selv om Orknøyene ikke ble en politisk del av Skottland før i 1468 hadde skotske konger forsøkt å få kontroll over øyene i århundrer. Setet ble dog under norsk kontroll i Trondheim fram til dannelsen av det skotske St Andrews erkebispedømme i 1472, og kom da for første gang under skotsk kontroll.
Bispedømmets tilknytning til Roma opphørte etter den skotske reformasjonen. Bispesetet fortsatte, unntatt en midlertidig avskaffelse i årene 1638–1661, under episkopal skotske kirke fram til revolusjonen i 1688, og året etter ble bispedømmet endelig avskaffet i 1689. I 1878 etablerte Den katolske kirke i Skottland biskopen på Orknøyene på nytt og øyene ble da underlagt det gjenoppståtte og reformaterte Aberdeen bispedømme.
Conran av Orknøyene fra 600-tallet, som betraktes som en helgen, var nevnt som «biskop» på Orknøyene. Det er svært få kilder om hans eksistens. Betegnelsen som biskop må antagelig regnes som lovprisningstittel ettersom den første reelle biskop av Orknøyene regnes Henrik av Lund på midten av 1000-tallet.
Euro Truck Simulator 2
Euro Truck Simulator 2 er et lastebilsimulatorspill utviklet og publisert av tsjekkiske SCS Software i 2012 for Microsoft Windows, Linux/SteamOS og Mac OS X. Spillet er en direkte oppfølger til Euro Truck Simulator som ble utgitt i 2008. Spillet kan kjøpes både på Steam og gjennom SCS Softwares nettsted.
Spillet foregår i Europa, hvor føreren får oppdrag på hele kontinentet og skal kjøre en semitrailer og levere varer til forskjellige byer.
Utover i spillet er det mulig for spilleren å kjøpe flere kjøretøy, depoter og oppdage flere byer.
Handling
Spillere velger en by å starte i blant samtlige byer i Østerrike, Belgia, Tsjekkia, Frankrike, Tyskland, Italia, Luxembourg, Nederland, Polen, Slovakia, Sveits og Storbritannia. Spillet har et relativt enkelt oppsett der man starter med å ta raske jobber og etter hvert utvikler sitt eget firma. Under utvikling av eget firma tar man gjerne et lån fra banken, og betaler dette ned i løpet av spillet. Etter hvert kan man eventuelt kjøpe egen trekkvogn og kjøpe eget lager. Man kan modifisere trekkvognen og kjøpe flere oppgraderinger etter hvert som man får flere poeng for hvert nivå man når.
Originalspillet inneholder 77 byer i tretten forskjellige land, samt over 20 forskjellige typer last.
Mulige lastebilmerker man kan kjøre i spillet er Scania, Renault, MAN, DAF, Iveco, Mercedes-Benz og Volvo.
Going East!
I januar 2013 annonserte SCS Software at en utvidelsespakke til spillet skulle lanseres i løpet av året. Dette åpnet muligheter for å oppdage flere byer i Øst-Europa. Utvidelsespakken ble utgitt 20. september 2013 og inneholdt byer i Polen, Slovakia, Tsjekkia og Ungarn.
Scandinavia
Utvidelsespakken Scandinavia ble utgitt 7. mai 2015 og lar spilleren besøke byer i Danmark, Norge og Sverige.
Vive La France!
Pakken Vive La France! kom i salg i desember 2016, og dekker 15 nye byer i Frankrike.
Beyond The Baltic Sea
Utvidelsespakken Beyond The Baltic Sea ble annonsert den 2. mars 2018. Den ble utgitt 29. november 2018, og består av land i Baltikum, deler av Finland og deler av Russland.
Road To The Black Sea
Denne utvidelsespakken kom ut i desember 2019 og omfatter Romania, Bulgaria og deler av Tyrkia
Iberia
Utvidelsespakken omfatter Den iberiske halvøy med de to landene Spania og Portugal. Pakken var planlagt utgitt i 2020, men ble utsatt til første kvartal av 2021, delvis på grunn av COVID-19.
Mottakelse
Jevnt over fikk spillet god mottakelse og kritikk, med en poengsum på 79/100 på Metacritic. På Rock Paper Shotguns liste over de 25 beste simulatorspillene noensinne ligger Euro Truck Simulator 2 på en niendeplass.
Another Day (andre betydninger)
Another Day kan vise til:
Henrik Bjønnes
Henrik Bjønnes (født 26. juni 1973 i Fredrikstad) er en norsk bedriftsleder og forretningsmann. Som 28-åring ble han administrerende direktør for Elkjøp i Norge. Han er utdannet ved Varehandelens Høyskole, nå Handelshøyskolen BI og INSEAD. I 1989 begynte han som selger i Elkjøp. Han ble salgssjef 1999, deretter administrerende direktør for Elkjøp Norge fra 2001 til 2006, som da omfattet både egeneide og franchisebutikker. I 2006 og 2007 var han ansvarlig for Elkjøps svenske virksomhet. Fra 2008 var han ansvarlig for Elkjøps skandinaviske virksomhet, deretter som medlem av konsernledelsen for Elkjøps nordiske virksomhet som er eid av britiske Dixons Group.
Dag Jensvoll
Dag Kristoffer Jensvoll (født 20. juni 1943 ) er en norsk tidligere kombinertløper og trener fra Saksumsdalen i Lillehammer. Han representerte Søre Ål IL.
Jensvoll tok bronsemedalje i junior-NM for eldre junior i 1963 og fikk samme valør i senior-NM i 1967. Han var på landslaget fra 1963 og deltok i en rekke internasjonale kombinertrenn, men ble aldri tatt ut til VM eller OL. Han var hovedtrener for det norske kombinertlandslaget fra 1970 til 1978. Under OL på Lillehammer i 1994 var han stadionsjef på Birkebeineren skistadion.
Dag Jensvoll ble tildelt Norges Skiforbunds gullmedalje i 1978.
Greske vaser
Greske vaser er alle typer vaser, krukker, kar og tallerkener i keramikk fra antikkens Hellas som har bemalning. Bemalt keramikk må ikke blandes med all annen type keramikk fra antikken, som for eksempel kokekar, annen hverdagskeramikk, eller for eksempel transportkar, altså amforaer, som kunne være mer grovt fremstilt og ofte udekorert.
På grunn av at materialet bevares godt i middelhavsområdet er keramikken en av de viktigste kilder til arkeologiens forståelse av antikkens Hellas. Omkring 100 000 vaser er dokumentert i Corpus vasorum antiquorum. Disse gir gjennom motivene som viser hverdagsscener, mytologiske scener og annet viktig kunnskap, samt at de ofte gir en svært presis datering på funnstedet.
Forskningshistorie
Selv om studier av greske vaser settes i forbindelse med klassisk arkeologi, så vokste feltet frem under en tilnærming som best kan beskrives som kunsthistorie. Det navnet som de fleste innenfor ikonografiske studier kjenner til innenfor det klassisk feltet er Sir John Davidson Beazley, som brukte mesteparten av sin profesjonelle karriere på å undersøke malte gjenstander fra Athen.
Kunstskjønner
Connoisseurship på engelsk, er studiet som omhandler å tilegne gjenstander til en spesiell maler eller verksted. Innenfor klassiske studier av keramikk var det her studiene begynte. Adolf Furtwängler utviklet feltet innenfor skulpturer, og J.D. Beazley gjorde det samme for greske malte vaser. Beazley så da ikke på signaturene som kunne finnes på gjenstandene, men så etter mer subtile kjennetegn, som for eksempel hvordan øret, nesen, kneskålen eller ankelen var gjengitt. Innenfor faget har det i ettertiden oppstått debatt om hvorvidt Beazleys arbeid er pålitelig. Se: videre lesning: Boardman 2001, Turner 2000 og 2004 og Vickers and Gill 1994, Whitley 1997 og Oakley 1998 og 2004.
Former
Greske vaser er en veldig generell fellesbetegnelse for keramikk som inkluderer typer som: Alabastron, amfora, aryballos, askos, astragalos, dinos, fiske-fat, hodevase, hydria, kantharos, krater, kyathos, kylix, lebes, lebes gamikos, lekanis, lekythos, louterion, loutrophoros, mastos, oinochoe, pelike, phiale, protome, psykter, pyxis, rhyton, skyfos, og stamnos. Alle disse er former som har en eller annen form for bemalning i større eller mindre grad.
== Oversikt over attiske pottemakere og vasemalere ==
== Oversikt, stilperioder == Viktig å merke seg: forskjellige publikasjoner kan ha ulike årstall for periodene. Ved referanse til en periodes spesifikke årstall bør alltid kilde oppgis. Her: Clark et al. 2002. (med ett unntak hvor annen kilde er oppgitt).
Perioder
Viktig å merke seg vedrørende lengdene til de ulike periodene: den absolutte kronologien til gresk keramikk er basert på både relativ og absolutt dateringsmetoder. Det som har kommet frem etter at det ble gjort undersøkelser med absolutte dateringsmetoder er at en periodes lengde kan være ulik for ulike geografiske områder. Dette kalles lav og høy kronologi, og gjelder særlig kronologien til tiden før 700 f.Kr.
Protogeometrisk stil
Protogeometrisk stil var i bruk fra omkring 1050 f.Kr. til 900 f.Kr. I denne perioden fikk kunsten igjen et oppsving i de mørke århundrer som fuglte etter at den mykenske kulturen hadde gått under. Keramikk og smykker er blant de få kunstneriske uttrykk som er kjent fra perioden, da det ikke er funnet monumentalarkitektur, skulptur i større skala eller veggmalerier. Oppsvinget i keramikkproduksjon omkring 1050 f.Kr. ser ut til å henge sammen med at befolkningen igjen hadde blitt mer bofast.
Stilen er enkel, med dekorasjon som består av sirkler, trekanter, bølgede linjer og buer. De er tydelig plassert på vasene med omhu, og det er eksempler på at man har brukt passer og pensler med flere hoder.
Lefkandi på Euboia er det med omfattende funnstedet fra den perioden, og man kan skille ut en egen euboisk protogeometrisk stil. Attika var det første området hvor man begynte med keramikkproduksjon i større skala, og resten av Hellas er influert av den attiske stilen, spesielt Boiotia, Korint, Kykladene og de joniske koloiene.
Geometrisk stil
Geometrisk stil oppstod i det 9. århundre f.Kr., og var som navnet sier karakterisert av geometriske mønstre som meanderborder, trekanter, sirkler og linjer. Man begynte også igjen å bruke figurativ dekorasjon, men alltid i stilisert form og sammen med de geometriske mønstrene. Det oppstod flere lokale stiler, både på fastlandet og øyene. Vaser fra geometrisk tid er normalt daterbare til perioder på 5–25 år, avhengig av hvilken lokal stil det gjelder og når i perioden vasen er fra.
I tidlig geometrisk stil, omkring 900–850 f.Kr., finner man kun abstrakte motiver, men i mellomgeometrisk stil, omkring 850–770 f.Kr., kommer figurativ dekorasjon inn. Det vanligste er ett eller flere bånd med dyremotiver kombinert med bånd med geometriske mønstre. Malerne strevde etter å fylle alle tomrom med dekorasjon, en trend som holdt seg gjennom resten av den gemetriske perioden. Rundt midten av det 8. århundre f.Kr. begynte man med menneskelige figurer. De beste kjente eksemplene kommer fra gravgods på Dipylon, en av Athens gravlunder. En av de få enkeltmalerne som er identifisert har sitt kallenavn derfra, Dipylonmesteren. De store gravvasene viser særlig gravfølger eller begravelsesscener som fremvisning av den døde (πρόθεσις / prothesis) og transport av den avdøde til gravlunden (ἐκφορά / ekphora). Kroppene er ikke naturalistiske, og er oftest satt sammen av geometriske elementer som sirkler og trekanter.
Mot slutten av perioden begynte man å vise mytologiske scener. Dette sammenfaller antagelig med tidspunktet hvor Homer kodifiserte den trojanske syklusen i Iliaden og Odysseen. Det er oftest vanskelig å vite om man har en mytologisk scene eller f.eks. en generisk kampscene. Man ser på samme tid at de lokale stilene, som tidligere har nøyet seg med å etterape den attiske stilen, begynner å utvikle distinkte stiler. F.eks. spesialiserte man seg i Argos på figurative scener, mens man på Kreta foretrakk abstrakte scener med få eller ingen figurer.
Subgeometrisk stil regnes som en overgangsstil som gjerne studeres sammen med geometrisk keramikk.
Orientaliserende stil
Den orientaliserende stilen var et resultat av økt kulturell utveksling i Egeerhavsområdet og det østlige Middelhavet i 8. og 7. århundre f.Kr.. Stilen har figurative elementer i svært stilisert utførelse. Den utviklet seg først i Korint, og kom til Athen omkring 725 f.Kr. Den holdt seg der inntil omkring 625 f.Kr.
Det var et stadig økende repertoar av motiver, særlig dyr og mytologiske vesener, som ble malt på vasene. Man begynte også å bruke dekorative elementer som lotusblader og palmetter i stedet for de rent geometriske elementene man tidligere hadde foretrukket. Mennesker forekommer sjelden; i den grad de finnes er det gjerne i silhuett med innrissede linjer noe som kanskje er en direkte forløper for svartfigurmaleriet. Det blir i denne perioden lettere å skille mellom forskjellige kunstnere, da de legger inn flere detaljer som viser personlig stil.
Tobias Kamke
Tobias Kamke (født 21. mai 1986 i Lübeck) er en tysk profesjonell tennisspiller.
Greske vaser
Orientaliserende stil
I Korint finner man parallelt med orientaliserende stil den protokorintiske stilen, som beholder en del geometriske elementer fra den subgeometriske stilen samtidig som den eksperimenterer med orientliserende elementer.
Tobias Kamke
Hans beste resultat i Grand Slam-sammenheng er en 3. runde i Wimbledon 2010.
Greske vaser
Orientaliserende stil
Korintisk keramikk ble eksportert til hele Hellas. Teknikken ble tatt opp i Athen, hvor man tonet ned den østlige innflytelsen noe og utviklet protoattisk stil. I midten av det 7. århundre f.Kr. oppstod hvitfigurstilen, med polykrome vasemalerier hvor klær og hud er fylt i med farge. Det antas at dette skjedde mye fordi den røde leiren i Attika ikke er like godt egnet til å vise hudpartier som den lyse leiren i Korint.
På Kreta og Kykladene begynte man å lage såkalte plastiske vaser, det vil si vaser der man former et dyre- eller menneskehode. Det er få trekk som er hentet fra korintisk keramikk i denne stilen.
Villgeitstilen
Den siste viktige stilen i perioden er villgeitstilen, som man tradisjonelt regner for å ha oppstått på Rhodos, men som er funnet over hele Lilleasia. De to formene man særlig finner er oinokhoer og tallerkner med eller uten føtter. I dekoren finner man stiliserte dyr, og spesielt villgeitene som har gitt navn til stilen. Rundt dyrefristen fylte man inn med dekorative elementer, spesielt geometriske former.
Hellenistisk stil
Hellenistisk stil, i perioden fra slutten av det 4. århundre til det 1. århundre f.Kr., opptrer i en periode hvor Hellas opplever en kulturell nedgangstid. I Athen ble rødfigurmaleriet erstattet av såkalte vesthellingsvaser, der man malte med lys brun glasur og hvit maling på en bakgrunn av svart glasur. Man hadde i begynnelsen fortsatt en del av motivene fra rødfigurmaleriet, men disse ble raskt erstattet av enklere motiver, som kranser, delfiner, rosetter osv. Variasjoner av stilen spredde seg over hele den greske verden.
Man finner fortsatt noen malere som utmerker seg, som Dariusmaleren og Underverdensmaleren, som begge virket i begynnelsen av perioden.
Svartfigurvaser
Produksjonen av svartfigurvaser begynte i arkaisk tid, omkring 620 f.Kr., og fortsatte til omkring 480 f.Kr.. Teknikken består av at man maler figurer i svart og risser inn detaljer. Metoden oppstod i Korint, og spredde seg derfra til andre bystater. Den attiske produksjonen var den største og viktigste.
På korintiske svartfigurvaser var dyremotiv i begynnelsen viktigst, og det er i disse motivene man finner mest eksperimentering i den tidlige fasen. Etterhvert som kunstnerne ble mer sikre begynte de å vise mennesker i større grad, og dyremotivene ble tilsvarende mindre vanlige. Innen midten av det 6. århundre f.Kr. hadde kvaliteten på korintisk keramikk sunket betraktelig i forhold til den attiske, slik at malerne begynte å dekke den lyse keramikken med rød maling for å imitere attisk keramikk.
Det var i Athen at svartfigurstilen nådde sitt høydepunkt. Der finner man også de første signerte vaser; den eldste som er funnet er en dinos malt av Sophilos omkring 580 f.Kr. Dette viser at ambisjonsnivået er økende, og at vasemalerne ikke lenger er bare håndverkere, men kunstnere. Det er også lettere enn tidligere å identifisere malere som ikke signerte sine verker. Blant de største malerne i perioden regner man blant annet Kleitias, Exekias og Amasismaleren. Førstnevnte er kjent for den monumentale Françoisvasen, mens de to sistnevnte er kjent for sin spesielt gode komposisjon og deres narrative stil.
Omkring 520 f.Kr. ble en ny stil, rødfigurstilen, utviklet, og denne skulle etterhvert ta over for svartfigurstilen. En spesiell type svartfigurvaser, de panatheneiske amforaer, var i produksjon helt inn i det 4. århundre f.Kr..
Rødfigurvaser
Rødfigurstilen gav bedre mulighet til å vise detaljer i vasemaleriet. De første malerne som brukte stilen arbeidet også i svartfigurstil, men omkring tyve års tid med eksperimentering tok rødfigurstilen over som enerådende stil. Pionérgruppen er et kjent verksted fra denne overgangstiden; de malte figurer i rødfigursil, men brukte svartfigurstil til ornamenter.
Den andre generasjonen som malte i rødfigurstil introduserte en stadig økende grad av naturalisme, noe som særlig sees i måten øyne blir fremstilt på; i begynnelsen ble øyne vist rett på selv om figuren stod i profil, men man begynte i denne perioden å vise også øynene i profil. Man begynner også å se økende spesialisering innen vasetyper, med f.eks. Berlinmaleren og Kleophradesmaleren som lagde større vaser, og Douris og Onesimos som lagde kopper.
Innen den høyklassiske perioden i rødfigurmaleriet, omkring 480–425 f.Kr., hadde det utviklet seg flere distinkte skoler. Man finner for eksempel Mysonverkstedet, særlig Panmaleren, som holder på arkaiske former med stive tekstiler og oppstyltede positurer, som kan settes opp mot Berlinmalerens skole med malere som Akhilleusmaleren (muligens en elev av Berlinmaleren) som foretrekker naturalistiske positurer og gjerne en enkelt figur mot svart bakgrunn. I Niobidemalerens skole, særlig hos Polygnotos og Kleophonmaleren kan man gjenkjenne innflytelse fra Parthenonskulpturene. Man kan også se at den rike stilen i attisk skulptur gjenspeiles i vasemaleriet. Særlig Mediasmaleren er knyttet til denne stilen.
Den attiske vaseproduksjonen stoppet opp omkring 330–320 f.Kr.. Den hadde vært i nedgang gjennom hele det 4. århundre i takt med at Athens innflytelse minsket, og Aleksander den stores overtagelse av byen sammenfalt med at produksjonen klappet helt sammen uten at det er klart om dette er årsaken. Stilen var fortsatt i bruk i lang tid, kombinert med polykrom dekorasjon, i Magna Graecia, hvor man finner fem regionale stiler: apulisk, lukansk, siciliansk, campanisk og paestansk.
Råmateriale
Hellas har rike forekomster av fin leire som er godt egnet for keramikkproduksjon. Leiren rundt Athen er rik på jernoksid (Fe2O3), som gir den en dyp rød-oransje farge som skiller den fra leiren i andre regioner. I Korint, for eksempel, finner man en lysere leire som får en kremgul farge når den brennes. Spektroskopiske analyser av keramikk har avslørt forbindelser mellom forskjellige byer i middelhavsområdet; blant annet viste det seg at vaser fra Hadra utenfor Alexandria ikke var egyptiske slik man hadde trodd, men importvare fra Rhodos.
Leiren ble silt for å fjerne urenheter som kvarts og kalkstein slik at den ikke så lett sprakk under brenning. Spesielt fin leire ble brukt til å lage glasur.
Produksjonsmetoder
Kompliserte vaser kunne dreies i flere deler som ble satt sammen når leiren hadde begynt å tørke ved hjelp av svært bløt leire som ble påført som lim. Vasen ble så bløtet opp igjen og dreid på nytt i sin helhet for å gi den helt riktig form.
Brenning
Den svarte, metalliske overflaten som er karakteristisk for gresk keramikk er egentlig ikke en glasur, men et resultat av at man dekket vasen med en fin oppløsning av samme leire som vasen er laget av blandet med alkalisk vann. Ved å kontrollere mengden oksygen som kom inn i oven under brenning kunne man oppnå den spesielle effekten. Oven ble først varmet til omkring 800 °C. Så ble en ventil åpnet slik at man slapp inn oksygen, og vasen ble rødbrun. Deretter økte man temperaturen til omkring 950 °C. Ventilen ble holdt lukket, og man la inn grønn ved som gav mye karbonmonoksid slik at det oppstod svart jernoksid eller magnatisk jernoksid på overflaten etter reaksjonen med jernoksiden i leiren. Til slutt ble det igjen sluppet inn oksygen og ovnen ble kjølt ned til omkring 900 °C slik at områdene som ikke var dekket med den spesielle leirblandingen igjen ble røde.
Innskrifter
Innskrifter på greske vaser kan deles i to kategorier. De eldste er innrisset tekst, som begynner omtrent samtidig med at det greske alfabetet oppstod i det 8. århundre f.Kr. Omkring et århundre senere begynte man med påmalte innskrifter. Begge former er nokså vanlige inntil hellenistisk tid. Det er særlig på attisk keramikk man finner der; omkring en av ti vaser, det vil si 8–10 000 vaser, fra dette området har innskrifter.
Signaturene er av forskjellige typer. Man finner signaturer fra både keramiker og malere; disse kan skilles fra hverandre ved at førstnevnte skrev epoiesen (lagde) mens sistnevnte skrev egraphsen (malte). Enkelte vaser har også navnet på kunstneres velgjører påmalt. Man finner også verkstedmerker på korintiske vaser fra begynnelsen av det 6. århundre f.Kr. og senere. Innskrifter som forklarer motivet, f.eks. navnet på mytologiske personer eller litt dialog mellom personene, er også vanlige.
En helt spesiell type innskrifter er kalos- og kale-innskriftene; adjektivet «god» er kombinert med et personnavn, og antas å ha vært en form for smiger mellom personer i Athens overklasse.
På svartfigurvaser finner man også intetsigende innskrifter, og tidligere trodde man at disse var laget av ikke-skrivekyndige malere som etterlignet andre. Men, moderne forskning viser at det kan ha vært til nå ukjente dialekter som er gjengitt på disse vasene.
Stortingsvalget 2021 i Troms
Stortingsvalget 2021 i Troms blir avholdt mandag 13. september 2021. Det skal velges seks stortingsrepresentanter for valgkretsen Troms for valgperioden 2021-2025, herav fem distriktsmandater og ett utjevningsmandat. Det er det samme antallet som ved stortingsvalget i 2017.
Innvalgte i perioden 2017–2021
I perioden 2017–2021 har følgende stortingsrepresentanter vært innvalgt for Troms:
For statsråd Per-Willy Amundsen møtte Kristian P. Wilsgård (Frp).
Martin Henriksen (Ap) og Kent Gudmundsen (H) stiller ikke til gjenvalg i 2021.
Stortingskandidater 2021
Arbeiderpartiet:
Fremskrittspartiet:
Høyre:
Kristelig Folkeparti:
Miljøpartiet De Grønne:
Rødt:
Senterpartiet:
SV - Sosialistisk Venstreparti:
Venstre:
I tillegg stiller Alliansen − Alternativ for Norge, Demokratene, Folkeaksjonen nei til mer bompenger, Helsepartiet, Industri- og næringspartiet, Liberalistene, Partiet De Kristne, Partiet Sentrum og Piratpartiet lister i Troms valgdistrikt. Totalt antall lister er 18.
Meningsmålinger
Siste lokale meningsmåling for Troms med spørsmål om stortingsvalg.
Oppslutning:
Med siste måling som valgresultat vil følgende fem bli innvalgt:
Sandra Borch (Sp), Cecilie Myrseth (Ap), Erlend Svardal Bøe (H), Per-Willy Amundsen (FrP), Ivar B. Prestbakmo (Sp).
Utjevningsmandatet kommer i tillegg og tildeles i sammenheng med landsresultatet.
HC Dalen
HC Dalen er en ishockeyklubb fra Norrahammar i Jönköping. Klubben har spilt i Hockeyettan siden 2014. Hjemmearenaen er Smedjehov.
Ashleigh Southern
Ashleigh Southern (født 22. oktober 1992) er en australsk vannpolospiller. Hun representerte landet sitt under Sommer-OL 2012 i London, der hun tok bronse med det australske landslaget.
Surinams visepresident
Republikken Surinams visepresident  er det nest høyeste politiske embetet i landet etter presidenten. Det ble innstiftet gjennom forfatningen, som ble tatt i bruk 30. september 1987, da embetet som Surinams statsminister ble avskaffet.
Presidenten og visepresidenten blir valgt av Nasjonalforsamlingens medlemmer for en periode på fem år. En kandidat må få minst ⅔ av stemmene for å bli valgt. Hvis ingen kandidat har fått minst ⅔ av stemmene etter to runder, går avstemningen videre til Den forente folkeforsamlingen (De Verenigde Volksvergadering). Den består av Nasjonalforsamlingen, distriktsrådene og lokalrådene. Da kreves kun et simpelt flertall for å bli valgt.
En kandidat må ha surinamsk statsborgerskap, være fylt 30 år, ikke ha blitt ekskludert fra retten til å ha passiv eller aktiv stemmerett og ikke ha handlet strid mot forfatningen.
Presidenten og visepresidenten skal ikke inneha andre politiske og administrative stillinger i det sivile embetsverket, ikke utøve funksjoner innen handel og kommers eller i fagforeninger og ikke praktisere andre yrker.
Visepresidenten har ansvaret for den daglige ledelsen av ministerrådet og er ansvarlig overfor presidenten.
Presidentens myndighet blir utøvd av visepresidenten når:
Paul Shaffer
Karriere
Shaffer begynte sin karriere som pianist på en toppløsbar i Toronto, Canada. Han ga seg selv et års pause fra studiene for å se om han greide å bli musiker på heltid.
Godspell
I 1972 var han med å spilte piano for to jenter som var på audition for Torontoproduksjonen av Godspell. En av komponistene av Godspell, Stephen Schwartz likte det han hørte av Shaffer og ansatte han på flekken som kapellmester for Torontoproduksjonen av Godspell. Martin Short, Dave Thomas, Victor Garber, Eugene Levy, Gilda Radner, Andrea Martin og Nancy Dolman var noen av den andre som var med i besetningen.
Han spilte piano i The Magic Show på Broadway i 1974.
Saturday Night Live
I 1975 fikk han jobben som kapellmester, og var dermed med i originalbesetningen for NBCs populære Saturday Night Live, og fortsatte med dette fram til 1980.
A Year at the Top
Han hadde en liten pause fra Saturday Night Live da han var med CBS tv-serien A Year at the Top i 1977. Serien varte bare i 5 episoder, fra 5. august til 2. september 1977.
Kapellmester for Letterman
1. februar 1982 ble han orkesterleder for The World´s Most Dangerous Band i David Lettermans Late Night with David Letterman, som gikk like etter The Tonight Show starring Johnny Carson, frem til 25. juli 1993, da han ble med Letterman over til CBS og Late Show with David Letterman. 1. februar 2013 hadde Shaffer vært Lettermans side-kick og kapellmester i 31 år. Shaffer er talsmann for Epilepsy Canada. Han har også skrevet åpningsvignetten til Late Show with David Letterman.
Hermann Kant
Hermann Kant (født 14. juni 1926 i Hamburg, død 14. august 2016 i Neustrelitz) var en tysk forfatter. Han ble regnet som en av de fremste forfatterne i DDR og hadde stor innflytelse på kulturlivet i landet.
Paul Shaffer
It's Raining Men
Paul Shaffer har sammen med Paul Jabara skrevet 1980-tallshiten It's Raining Men. Sangen ble opprinnelig skrevet til Donna Summer, men Summer som hadde blitt "født på ny" likte ikke sanglinjer som It's Raining Men Hallelujah og It's Raining Men Amen!, og sende neste dag en bibel til Paul Jabara. Diana Ross, Cher, og Barbra Streisand takket alle nei til sangen. Sangen ble utgitt av Weather Girls i oktober 1982. Senere har Geri Halliwell spilt den inn på nytt.
Hermann Kant
Kant bodde i Prälank ved Neustrelitz i Mecklenburg.
Paul Shaffer
Andre opplysninger
Shaffer var kapellmester ved avslutningsseremonien til OL i Atlanta i 1996. Han spilte sammen med Blues Brothers i pauseshowet i Super Bowl i 1996
Shaffer og The World's Most Dangerous Band fremførte Chuck Berrys sang Roll over Beethoven til filmen Beethoven fra 1992.
Paul Shaffer var med i filmen Se hvem som snakker, der John Travolta var en av hovedrolleinnehaverne.
Shaffer var kapellmester under The Concert for New York City etter 11. september 2001. Han hadde også med seg The CBS Orchestra som var backupband under konserten.
Paul Shaffer har fått en gate oppkalt etter seg i sin fødeby Thunder Bay i Ontario i Canada. Den har navnet Paul Shaffer Drive.
Paul Shaffer har en stjerne på Canada's Walk of Fame.
12. desember 2008 ble Shaffer tildelt Order of Canada, som er den høyeste sivile utmerkelsen i Canada.
Paul Shaffer er best kjent som pianist, men han spiller også munnspill.
Shaffer ble portrettert av Aaron Lustig i filmen The Late Shift fra 1996.
Voksenliv
Paul Shaffer giftet seg i 1990 med Cathy Vasapoli og de har barna Victoria Lily Shaffer (født 8. april 1993) og William Wood Lee Shaffer (født 21. januar 1999).
Leirskredet i Sokkelvika i 1959
Leirskredet i Sokkelvika i 1959 var et kvikkleireskred som ble utløst 7. mai 1959 i Indre Sokkelvika noen kilometer nord for Sørkjosen, på vestsiden av Reisafjorden i Nord-Troms. Skredet startet på sjøbunnen og forplantet seg inn på land. Det kom uten forvarsel.
Av de 17 menneskene som ble tatt av raset, døde ni, derav fire barn. Alle de omkomne var i familie. Av materielle tap var fire våningshus, tre fjøs, fem sjøhus, to kaier, to buer, tre sjarker og fire spissbåter. Bare tre hus sto igjen.
Årsaken til skredet ble aldri funnet. Raset skjedde etter en periode med mye nedbør, og kan ha blitt utløst av menneskelig aktivitet.
Det har blitt reist en minnebauta i Sokkelvika.
Andre ras i området
10. mai 2015 gikk et nytt ras i Sørkjosen et par kilometer lenger inn i fjorden. Det førte ikke til personskader, men tok med seg bygninger og brygger samt halve moloen i Sørkjosen. Mesteparten av raset gikk under vann. E6 fikk en opptil 700 km lang omkjøring via Finland. Årsaken til dette skredet var at det var fylt stein i fjorden for å lage fundament til et nytt veikryss og tunnel. Det nye raset har blitt sett i sammenheng med raset i Sokkelvika.
John Lee
John Henry George Lee, bedre kjent som John «Babbacombe» Lee, (født 15. november 1864, død 19. mars 1945) overlevde tre hengningsforsøk i England og er kjent som the man they couldn't hang (mannen de ikke kunne henge).
Lee ble født i Abbotskerswell, Devon, tjenestegjorde i Royal Navy og var en kjent tyv. I 1885 ble han dømt for det brutale drapet på sin arbeidsgiver Emma Keyse i hennes hjem i Babbacombe-bukta nær Torquay den 15. november 1884. Bevisene var utilstrekkelige, men fordi Lee var eneste hannkjønn i huset da mordet fant sted, hans kriminelle bakgrunn og et uforklarlig kutt på armen hans, ble han dømt til døden ved hengning. Det hjalp lite at Lee hele tiden bedyret sin uskyld.
23. februar i Exeter fengsel, ble det gjort tre forsøk på å henge ham. Alle mislyktes fordi fallemmen på skafottet ikke åpnet seg. Dette til tross for at den var blitt testet av James Berry, bøddelen, på forhånd. Dette førte til at Lees straff i stedet ble omgjort til livsvarig fengsel. Lee ble benådet i 1907. Den eneste kjente, utenom Lee, som har overlevd tre hengninger er Joseph Samuel.
Fakhr al-din Araqi
Fakhr al-din Araqi (persisk: فخرالدین ابراهیم عراقی‎‎; født 10. juni 1213 i Kamajan i vestre Iran, død 1289 i Damaskus i Syria var en persisk dikter og mystiker. Han er forfatter av Lama'ât (Gnister) og Divân (Lyrikksamling).
John Lee
Det har vært mange teorier på hvorfor fallemmen ikke åpnet seg, men i en offisiell rapport står det at ukorrekt bruk kan føre til at fallemmen låser seg når den blir vektlagt. Hendelsen var med på å føre til et nytt galge-design, som skulle forhindre at noe lignende skulle gjenta seg.
Fakhr al-din Araqi
Fakhr al-din Araqi var sufi mester i suhrawardiyya  ordene.
John Lee
Etter hans løslatelse, skal Lee ha reist til USA. Ifølge boka The Man They Could Not Hang av Mike Holgate og Ian David Waugh, ble Lees gravstein funnet på kirkegården i Forest Home, Milwaukee. John Lee døde, høyst sannsynlig, i 1945.
Fakhr al-din Araqi
I løpet av sitt liv reiste Araqi i Vestasia og besøkte blant annet byene Multan, Konya og Kairo. I sin tid i Konya traff han den store mystikeren Jalal ad-din Rumi og fikk undervisning hos Sadr ad-din Qunawi, en disippel av Ibn 'Arabi. Araqi utøvde stor innflytelse på senere persiske poeter som Sa'di og Hafez.
John Lee
I 1971 utga den engelske folkrock-gruppen Fairport Convention et tema-album, «"Babbacombe" Lee» der alle sangene hadde en eller annen tilknytning til John Lee og hans sak.
Menelaos
Menelaos (gresk Μενέλαος ) var i gresk mytologi konge av mykenske (førdoriske) Sparta, og en sentral figur i Den trojanske krig.
Han var sønn til Atrevs og bror til Agamemnon. Han var gift med Helena som ble bortført av Paris, en prins av Troja. Dette forårsaket den trojanske krig som er beskrevet i Iliaden av Homer på 700-tallet f.kr. Menelaos og Agamemnon samlet en stor flåte med de ledende greske fyrster i spissen og seilte over Egeerhavet til Troja for å hente henne tilbake. Krigen raste i ti år inntil grekerne endelig inntok byen og kunne hente Helena hjem. Ifølge grekerne skjedde dette på 1100-tallet f.kr. Menelaos var også populær i gresk vasemaleri og i greske tragedier, i sistnevnte mer som en helt av trojanerkrigen enn som medlem av den undergangsdømte slekten til Atrevs.
Bakgrunn og regime
Kilder for Menelaos’ tidligste liv er av ganske sen datering, en gang rundt 400-tallet f.Kr. i greske tragedier. I henhold til disse kildene hadde Menelaos’ far Atreus vært i strid med sin bror Thyestes over den mykenske tronen. Etter en strid som gikk fram og tilbake og med iboende elementer som utroskap, incest og kannibalisme, fikk Thyestes tronen etter at hans sønn Aigisthos hadde myrdet Atreus. Som et resultat dro Atreus’ sønner Menelaos og Agamemnon i landflyktighet. De oppholdt seg først hos kong Polyphides av Sikyon, deretter hos kong Oineus av Kalydon, men da de mente at tiden var inne for å avsette Mykenes fiendtlige hersker, dro de tilbake igjen. Støttet av kong Tyndareos av Sparta fordrev de Thyestes fra Mykene, og Agamemnon overtok tronen selv.
Da det var tid for Tyndareos’ datter Helena å bli gift, kom det mange greske konger og prinser for å søke hennes hånd, eller de sendte budbringere på sine vegne. Blant utfordrerne var Odyssevs, Menestheus, Ajax, Patroklos, og Idomeneus. De fleste tilbød overdådige gaver for å vinne Tyndareos’ gunst, men han ville ikke akseptere noen av gavene. Heller ikke ville han sende noen av frierne avsted i frykt for å fornærme dem og gi grunnlag for fiendskap. Odyssevs lovte å løse problemet på tilfredsstillende vis om Tyndareos ville støtte ham i hans frieri for Penelopeia, datter av Ikarios. Tyndareos gikk med glede med på dette, og Odyssevs foreslo at før en avgjørelse ble gjort, måtte alle frierne sverge en høytidelig ed på å forsvare den valgte ektefellen i enhver krangel. Deretter ble det besluttet å trekke strå for Helenas hånd. Strategien var vellykket. De greske kongene sverget sine eder, og Helena og Menelaos ble gift. Etter at Tyndareos var død, ble Menelaos konge av Sparta ettersom de eneste mannlige arvingene, Kastor og Polydevkes (latin: Kastor og Pollux), døde da de steget opp til fjellet Olympos. Med Helena fikk Menelaos en eneste datter, Hermione.
Trojakrigen
Til gjengjeldelse for å belønne henne med et gulleple tilegnet «den vakreste» lovte Afrodite ynglingen Paris av Troja den vakreste kvinnen i verden, — Helena. Etter å ha deltatt på en diplomatisk reise til Sparta tok Paris med seg Helena til tross for hans bror Hektor hadde forbudt henne å reise med dem. Ved å påkalle den eden som de tidligere frierne hadde sverget samlet Agamemnon og Menelaos en alliert flåte på tusen skip, i henhold til legenden og seilte til Troja for å sikre at Helena ble levert tilbake. Trojanerne var gjenstridige og vrange, noe som framskaffet casus belli for Trojakrigen.